Peter Pierre Weisz
<s>Peter Pierre Weisz (Šikloš, Mađarska Republika, 1943.), hrvatsko-izraelski slikar i filantrop.</s>

<s>Biografija
Peter Pierre Weisz je rođen 1943 godine u mađarskom gradu Šiklos.</s><s>Židovskog i Mađarskog je podrijetla.</s><s>Osnovnu školu i gimnaziju završio je u Osijeku.</s><s>1964 godine završio je studij prava i povijesti umjetnosti na Sveučilištu u Zagrebu.</s><s>1965 godine u Francuskoj je upisao pariški Beaux-Art, studiravši u klasi profesora Clarina.</s><s>Najveći dio svog života bio je slikar, slobodni umjetnik apstraktne estetike.</s><s>U idućim godinama, nakon završenog studija, je u skladu sa svojim porivima, kao slobodan umjetnik, boravio i djelovao u europskim zemljama od Francuske, Italije, Belgije, Nizozemske, Zapadne Njemačke i Švicarske, pa sve do Sjedinjenih Američkih Država (SAD).</s><s>U proljeće 1991 iselio je u Izrael, gdje je postao članom "Udruženja likovnih umjetnika Izraela".</s><s>1993 godine organizirao je donaciju Hrvatskoj, likovna djela 40 izraelskih umjetnika.</s><s>Ta donacija je označila prekretnicu, pošto je to bila prva realizirana kulturna suradnja između Izraela i Hrvatske.</s><s>Peter je spomenutom gestom odigrao i svojevrsnu ulogu prvoga neslužbenog ambasadora Hrvatske.</s><s>Uslijed njegova angažmana uslijedilo je i sudjelovanje izraelskih umjetnika na prvome "Mediteranskom biennalu moderne umjetnosti", održanom u Dubrovniku 1995 godine, kao i niz drugih aktivnosti koje su rezultirale uspostavom dobrih diplomatskih odnosa dviju zemalja.</s><s>Od 1994 do 1997 bio je direktor prvog izraelskog ureda u Zagrebu.</s><s>Peter posjeduje dvojno državljanstvo, hrvatsko i izraelsko.</s><s>Živi i radi u Zagrebu i Nethanyai.</s><s>Autor je mnogobrojnih samostalnih i skupnih izložbi u Hrvatskoj i inozemstvu.</s><s>Ekspresionistički izričaj koji jasno zapečaćuje njegov rad u funkciji je iskazivanja vlastite i univerzalne istine, obuhvaćajući nezaobilazno tematiku židovske povijesti kojoj i sam kao pojedinac pripada.</s><s>Peter se kao predsjednik udruge "Olimpijada kulture" uvijek spremno odazvao na poziv za pomoć.</s><s>U Osijeku je pomogao obnoviti Hrvatsko narodno kazalište (HNK), Barutanu (prostor namijenjen scenskim izvedbama), Katedralu, Franjevački samostan, te je darivao za brojne druge nakane.</s><s>Darivao je i Vukovaru, Zadru, Gospiću, Slavonskom Brodu, Zagrebu i drugim gradovima Hrvatske.</s><s>Također je darivao "Hrvatsku kuću" u talijanskoj Padovi, "Muzeju holokausta" u New Yorku i mnoge druge.</s>

<s>2014 godine Peter je u Likovnom salonu Vladimir Becić u Slavonskom Brodu predstavio samostalnu izložbu slika pod nazivom "Sanjač otvorenih očiju".</s><s>Riječ je bilo o 22 rada slikara apstraktnih kompozicija, svjetskog putnika hiperpoliglota, te pokretača organizacije i predsjednika jedinstvenog projekta "Svjetskih umjetničkih igara" (WAG), koje su tih dana svoju premijeru imale u Beču.</s><s>Četvrtina ostvarenog prihoda izložbe je bila darovana brodskoj "Udruzi za unaprjeđenje duševnog zdravlja Vrapčići".</s>

<s>Reference</s>

<s>Biografije, Zagreb
Hrvatski Židovi
Jugoslavenski Jevreji
Jugoslavenski slikari
Hrvatski slikari
Francuski slikari
Izraelski slikari
Jevrejski slikari
Jevreji filantropi</s>

